**NÁRODNÁ RADA SLOVENSKEJ REPUBLIKY**

VIII. volebné obdobie

Návrh

**ZÁKON**

z ........... 2023,

**ktorým sa mení a dopĺňa zákon č. 301/2005 Z. z. Trestný poriadok**

**v znení neskorších predpisov a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 301/2005 Z. z. Trestný poriadok v znení zákona č. 650/2005 Z. z., zákona č. 692/2006 Z. z., zákona č. 342/2007 Z. z., zákona č. 643/2007 Z. z., zákona č. 61/2008 Z. z., zákona č. 491/2008 Z. z., zákona č. 498/2008 Z. z., zákona č. 5/2009 Z. z., zákona č. 59/2009 Z. z., zákona č. 70/2009 Z. z., zákona č. 97/2009 Z. z., nálezu Ústavného súdu Slovenskej republiky č. 290/2009 Z. z., zákona č. 291/2009 Z. z., zákona č. 305/2009 Z. z., zákona č. 576/2009 Z. z., zákona č. 93/2010 Z. z., zákona č. 224/2010 Z. z., zákona č. 346/2010 Z. z., zákona č. 547/2010 Z. z., zákona č. 220/2011 Z. z., zákona č. 262/2011 Z. z., zákona č. 331/2011 Z. z., zákona č. 236/2012 Z. z., zákona č. 334/2012 Z. z., zákona č. 345/2012 Z. z., zákona č. 204/2013 Z. z., zákona č. 305/2013 Z. z., zákona č. 1/2014 Z. z., zákona č. 195/2014 Z. z., zákon č. 307/2014 Z. z., zákona č. 353/2014 Z. z., zákona č. 78/2015 Z. z., nálezu Ústavného súdu Slovenskej republiky č. 139/2015 Z. z., zákona č. 174/2015 Z. z., zákona č. 397/2015 Z. z., zákona č. 398/2015 Z. z., zákona č. 401/2015 Z. z., zákona č. 440/2015 Z. z., zákona č. 444/2015 Z. z., zákona č. 91/2016 Z. z., zákona č. 125/2016 Z. z., zákona č. 316/2016 Z. z., zákona č. 152/2017 Z. z., zákona č. 236/2017 Z. z., zákona č. 274/2017 Z. z., zákona 161/2018 Z. z., zákona č. 314/2018 Z. z., zákona č. 321/2018 Z. z., zákona č. 3/2019 Z. z., zákona č. 6/2019 Z. z., zákona č. 35/2019 Z. z., zákona č. 54/2019 Z. z., zákona č. 214/2019 Z. z., zákona č. 231/2019 Z. z., zákona č. 312/2020 Z. z., zákona č. 423/2020 Z. z., zákona č. 308/2021 Z. z., zákona č. 432/2021 Z. z., zákona č. 150/2022 Z. z., zákona č. 340/2022 Z.z., zákona č. 398/2022 Z.z., zákona č. 49/2023 Z.z. a zákona č. 111/2023 Z.z. sa mení a dopĺňa takto:

1. § 32 sa dopĺňa odsekom 7, ktorý znie:

„(7) O námietke zaujatosti, vznesenej stranou voči špeciálnemu prokurátorovi a všetkým prokurátorom Úradu špeciálnej prokuratúry rozhoduje generálny prokurátor; proti rozhodnutiu generálneho prokurátora je prípustná sťažnosť, o ktorej rozhoduje najvyšší súd spravidla do desiatich pracovných dní od predloženia veci súdu. Generálny prokurátor predloží vec najvyššiemu súdu na rozhodnutie o sťažnosti do desiatich pracovných dní od dňa, kedy mu bola doručená.“.

1. V § 181 ods. 3 sa na konci pripája táto veta:

„Tým nie sú dotknuté ustanovenia § 363 až 367.“.

1. V § 185 ods. 5 prvá veta znie: „Proti uzneseniu generálneho prokurátora možno podať sťažnosť, iba ak ide o uznesenie o zaistení majetku podľa § 191 alebo ak zákon výslovne stanovuje, že sťažnosť možno podať proti uzneseniu, ktoré vydá generálny prokurátor.“.
2. V § 201 ods. 6 sa za písmeno a) vkladá nové písmeno b), ktoré znie:

„b) generálny prokurátor, ak špeciálny prokurátor a všetci prokurátori Úradu špeciálnej prokuratúry sú vylúčení z vykonávania úkonov trestného konania; v takom prípade generálny prokurátor prikáže vec prokurátorovi určenému podľa § 367 ods. 1 písm. c),“.

Doterajšie písmeno b) sa označuje ako písmeno c).

1. § 208 sa dopĺňa odsekom 3, ktorý znie:

„(3) Vyšetrovanie alebo skrátené vyšetrovanie možno podľa odseku 1 považovať za skončené až po tom, ako uznesenie o vznesení obvinenia nadobudne právoplatnosť. Ustanovenia § 204 ods. 2 tým nie sú dotknuté.“.

1. V § 241 ods. 4 sa za slovami „v odseku 1 písm. a) až h)“ vkladá čiarka a slová „okrem rozhodnutia o prerušení trestného stíhania pre okolnosti uvedené v § 283 ods. 5,“.
2. V § 244 ods. 3 sa za slovami „v odseku 1 písm. a) až h)“ vkladá čiarka a slová „okrem rozhodnutia o prerušení trestného stíhania pre okolnosti uvedené v § 283 ods. 5,“.
3. V § 363 odsek 1 znie:

„(1) Generálny prokurátor zruší právoplatné rozhodnutie prokurátora, policajta alebo bezprostredne nadriadeného policajta (§ 32), ak takým rozhodnutím alebo v konaní, ktorému predchádzalo, bol porušený zákon. Generálny prokurátor zruší z dôvodov podľa predchádzajúcej vety aj vlastné právoplatné rozhodnutie okrem rozhodnutia podľa odseku 3 a rozhodnutia, voči ktorému je prípustná sťažnosť.“

1. V § 364 ods. 1 uvádzacej vete sa slovo „postup“ nahrádza slovom „konanie“.
2. V § 364 odsek 2 znie:

„(2) Generálny prokurátor môže začať konanie podľa § 363 ods. 1 aj bez návrhu podľa odseku 1; o začatí konania podľa § 363 ods. 1 generálny prokurátor bez meškania upovedomí prokurátora, ktorý vykonával vo veci dozor na prvom stupni (ďalej len „príslušný prokurátor“) a príslušného krajského prokurátora. Generálny prokurátor nie je viazaný návrhom podaným podľa odseku 1; napadnuté rozhodnutie a konanie uvedené v § 363 ods. 1 však vždy preskúma prinajmenšom v rozsahu podľa tohto návrhu. Ak je vznesené obvinenie, generálny prokurátor môže rozhodnúť tak v prospech, ako aj neprospech obvineného.“

1. § 364 sa dopĺňa odsekmi 4 až 8, ktoré znejú:

„(4) V upovedomení podľa odseku 2 generálny prokurátor vyzve príslušného krajského prokurátora, aby v ním určenej lehote zaujal stanovisko k návrhu alebo k dôvodom začatia konania bez návrhu; súčasne ho vyzve na predloženie spisov orgánu, ktorý vydal napadnuté rozhodnutie alebo iné rozhodnutie, ktoré môže byť zrušené podľa § 366 ods. 2, spisov príslušného prokurátora, prípadne o poskytnutie inej potrebnej súčinnosti. Vo veciach v pôsobnosti Úradu špeciálnej prokuratúry má špeciálny prokurátor postavenie príslušného krajského prokurátora.

(5) Príslušný krajský prokurátor bez zbytočného odkladu upovedomí o začatí konania orgán, ktorý vydal napadnuté rozhodnutie, prípadne iné rozhodnutie, ktoré môže byť zrušené podľa § 366 ods. 2, obvineného, poškodeného a zúčastnenú osobu. Príslušný prokurátor a orgán, ktorý vydal napadnuté rozhodnutie, prípadne iné rozhodnutie, ktoré môže byť zrušené podľa § 366 ods. 2, sú povinní poskytnúť príslušnému krajskému prokurátorovi v ním určenej lehote potrebnú súčinnosť na splnenie povinnosti podľa odseku 4.

(6) Generálny prokurátor rozhoduje v konaní podľa § 363 ods. 1 na základe skutkového stavu zisteného orgánom, ktorý vydal napadnuté rozhodnutie, prípadne iné rozhodnutie, ktoré môže byť zrušené podľa § 366 ods. 2, môže však dokazovanie aj doplniť. Ak je zistenie skutkového stavu týmito orgánmi nedostačujúce na riadne posúdenie veci alebo ak skutkový stav, ktorý vzali tieto orgány za základ svojich rozhodnutí, je v rozpore s predloženými spismi alebo v nich nemá oporu, prípadne ak nie sú spisy napriek opakovanej výzve úplne alebo sčasti predložené, rozhodne generálny prokurátor podľa § 367 ods. 1 písm. b) alebo c).

(7) Generálny prokurátor môže uznesením uložiť fyzickým osobám, ktoré sa podieľali na nesplnení povinností predložiť spisy alebo inom neposkytnutí súčinnosti podľa odsekov 4 a 5, pokutu až do výšky 2000 eur, a to aj opakovane. Tým nie je dotknutá disciplinárna alebo trestná zodpovednosť prokurátora alebo príslušníka Policajného zboru. Voči uzneseniu je prípustná sťažnosť, o ktorej rozhodne najvyšší súd po ukončení konania podľa § 363 ods. 1, pokiaľ generálny prokurátor pokutu opatrením neodpustí.

(8) Počas konania podľa § 363 ods. 1 nie je možné skončiť prípravné konanie niektorým z rozhodnutí uvedených v piatom diele druhej hlavy druhej časti tohto zákona ani podať obžalobu; porušenie tejto povinnosti je závažnou procesnou chybou. Ak prokurátor podá v rozpore s povinnosťou podľa predchádzajúcej vety obžalobu, lehota podľa odseku 3 až do právoplatnosti uznesenia súdu o odmietnutí obžaloby neplynie.“.

1. § 365 znie:

„(1) Ak generálny prokurátor po preskúmaní veci v konaní začatom na základe návrhu oprávnenej osoby uvedenej v § 364 ods. 1 alebo aj v konaní začatom bez návrhu nezistí dôvody na zrušenie napadnutého rozhodnutia, rozhodne o tom uznesením.

(2) Ak návrh bol podaný neoprávnenou osobou alebo bol podaný po uplynutí lehoty uvedenej v § 364 ods. 1, o návrhu sa nekoná; generálny prokurátor o tom osobu, ktorá podala návrh, upovedomí.“.

1. V § 366 odsek 1 znie:

„Ak generálny prokurátor zistí, že zákon bol porušený, vysloví uznesením, že napadnutým rozhodnutím alebo jeho časťou, alebo v konaní, ktoré rozhodnutiu predchádzalo, bol porušený zákon, a ak je vznesené obvinenie, či bol zákon porušený v prospech alebo v neprospech obvineného.“.

1. V § 366 ods. 2 tretej vete sa slová „policajta a prokurátora“ nahradzujú slovami „prokurátora, policajta alebo bezprostredne nadriadeného policajta (§ 32)“.
2. V § 367 odsek 1 znie:

„(1) Po zrušení napadnutého rozhodnutia alebo jeho časti generálny prokurátor

a) rozhodne vo veci sám,

b) prikáže orgánu, o ktorého rozhodnutie spravidla ide, aby o veci znovu konal a rozhodol, alebo

c) môže z dôležitého dôvodu prikázať, aby o veci inak patriacej do príslušnosti špeciálneho prokurátora alebo prokurátora Úradu špeciálnej prokuratúry znovu konal a rozhodol krajský prokurátor, ním určený prokurátor krajskej prokuratúry alebo prokurátor generálnej prokuratúry.“.

1. Za § 567s sa vkladá § 567t, ktorý vrátane nadpisu znie:

„§ 567t

Prechodné ustanovenie k úpravám účinným od 1. augusta 2023

(1) Konania podľa § 363 ods. 1 začaté a neskončené do 31. júla 2023 sa dokončia podľa tohto zákona; právne účinky úkonov, ktoré nastali skôr, zostávajú zachované.

(2) Uznesenie súdu o prerušení trestného stíhania pre okolnosti uvedené v § 283 ods. 5, ktoré do 31. júla 2023 nenadobudlo právoplatnosť z dôvodu podania sťažnosti, nadobúda právoplatnosť 1. augusta 2023.

(3) Námietka zaujatosti podľa § 32 ods. 7, opierajúca sa o skutočnosti, ktoré vznikli do 31. júla 2023, musí byť vznesená do 15. augusta 2023, inak sa o nej nekoná, o čom sa strana, ktorá ju vznesie oneskorene, upovedomí.“.

**Čl. II**

Zákon č. 300/2005 Z. z. Trestný zákon v znení zákona č. 650/2005 Z. z., zákona č. 692/2006 Z. z., zákona č. 218/2007 Z. z., zákona č. 491/2008 Z. z., zákona č. 497/2008 Z. z., zákona č. 498/2008 Z. z., zákona č. 59/2009 Z. z., zákona č. 257/2009 Z. z., zákona č. 317/2009 Z. z., zákona č. 492/2009 Z. z., zákona č. 576/2009 Z. z., zákona č. 224/2010 Z. z., zákona č. 547/2010 Z. z., zákona č. 33/2011 Z. z., zákona č. 262/2011 Z. z., zákona č. 313/2011 Z. z., zákona č. 246/2012 Z. z., zákona č. 334/2012 Z. z., nálezu Ústavného súdu Slovenskej republiky č. 428/2012 Z. z., uznesenia Ústavného súdu Slovenskej republiky č. 189/2013 Z. z., zákona č. 204/2013 Z. z., zákona č. 1/2014 Z. z., nálezu Ústavného súdu Slovenskej republiky č. 260/2014 Z. z., zákona č. 73/2015 Z. z., zákona č. 78/2015 Z. z., zákona č. 87/2015 Z. z., zákona č. 174/2015 Z. z., zákona č. 397/2015 Z. z., zákona č. 398/2015 Z. z., zákona č. 440/2015 Z. z., zákona č. 444/2015 Z. z., zákona č. 91/2016 Z. z., zákona č. 125/2016 Z. z., zákona č. 316/2016 Z. z., zákona č. 264/2017 Z. z., zákona č. 274/2017 Z. z., zákona č. 161/2018 Z. z., zákona č. 321/2018 Z. z., zákona č. 35/2019 Z. z., nálezu Ústavného súdu Slovenskej republiky č. 38/2019 Z. z., zákona č. 214/2019 Z. z., zákona č. 420/2019 Z. z., zákona č. 474/2019 Z. z., zákona č. 288/2020 Z. z., zákona č. 312/2020 Z. z., zákona č. 236/2021 Z. z., zákona č. 357/2021 Z. z., zákona č. 105/2022 Z. z., zákona č. 111/2022 Z. z. a zákona č. 117/2023 Z. z. sa mení a dopĺňa takto:

§ 327 vrátane nadpisu znie:

„§ 327

Marenie úlohy verejným činiteľom

(1) Verejný činiteľ, ktorý pri výkone svojej právomoci čo aj z nedbanlivosti zmarí alebo podstatne sťaží splnenie dôležitej úlohy, potrestá sa odňatím slobody až na dva roky.

(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 a spôsobí ním značnú škodu alebo iný obzvlášť závažný následok.

(3) Rovnako ako v odseku 2 sa potrestá, kto porušením dôležitej povinností vyplývajúcej z jeho postavenia alebo funkcie prokurátora, policajta alebo orgánu činného v trestnom konaní čo aj z nedbanlivosti zmarí alebo podstatne sťaží uplatnenie základných práv a slobôd procesného subjektu trestného konania.“.

**Čl. III**

Zákon č. 153/2001 Z.z. o prokuratúre v znení zákona č. 458/2003 Z.z., zákona č. 36/2005 Z.z., zákona č. 59/2009 Z.z., nálezu Ústavného súdu Slovenskej republiky č. 290/2009 Z.z., zákona č. 291/2009 Z.z., zákona č. 102/2010 Z.z., zákona č. 403/2010 Z.z., zákona č. 192/2011 Z.z., zákona č. 220/2011 Z.z., zákona č. 436/2013 Z.z., nálezu Ústavného súdu Slovenskej republiky č. 217/2014 Z.z., zákona č. 401/2015 Z.z., zákona č. 125/2016 Z.z., zákona č. 18/2018 Z.z., zákona č. 314/2018 Z.z., zákona č. 6/2019 Z.z., zákona č. 54/2019 Z.z., zákona č. 242/2019 Z.z., zákona č. 241/2020 Z.z., zákona č. 312/2020 Z.z., zákona č. 423/2020 Z.z., zákona č. 150/2022 Z.z. a zákona č. 151/2022 Z.z.sa mení a dopĺňa takto:

1. V § 46 odsek 2 znie:

„(2) Na konanie pred Špecializovaným trestným súdom je príslušný špeciálny prokurátor a prokurátor Úradu špeciálnej prokuratúry, ak v odseku 12 nie je ustanovené inak.“.

1. V § 46 ods. 8 sa slová „v odsekoch 7, 9 a 10“ nahrádzajú slovami „v odsekoch 7, 9, 10 a 12“.
2. § 46 sa dopĺňa odsekom 12, ktorý znie:

„(12) Ak generálny prokurátor postupom podľa Trestného poriadku prikázal o veci, patriacej inak podľa tohto zákona (§ 55b, § 51) do pôsobnosti Úradu špeciálnej prokuratúry, konať a rozhodovať krajskému prokurátorovi, prokurátorovi krajskej prokuratúry alebo prokurátorovi generálnej prokuratúry, miestnu príslušnosť krajského prokurátora a prokurátora krajskej prokuratúry určí generálny prokurátor.“.

1. V § 55b ods. 1 sa na konci vypúšťa bodka a na konci sa pripájajú tieto slová: „alebo o veci podľa § 46 ods. 12.“.
2. V § 55b ods. 3 sa slovo „právomoci“ nahrádza slovom „pôsobnosti“.

**Čl. IV**

Zákon č. 314/2018 Z.z. o Ústavnom súde Slovenskej republiky a o zmene a doplnení niektorých zákonov v znení zákona č. 413/2019 Z.z., zákona č. 415/2020 Z.z., zákona č. 423/2020 Z.z. a zákona č. 398/2022 Z.z. sa mení a dopĺňa takto:

1. § 87 vrátane nadpisu znie

„§ 87

Dôsledky straty platnosti

preskúmavaného právneho predpisu

(1) Ak preskúmavaný právny predpis stratil platnosť pred predbežným prerokovaním návrhu na začatie konania o súlade právnych predpisov, ústavný súd návrh odmietne.

(2) Ak ústavný súd prijme návrh na začatie konania o súlade právnych predpisov na ďalšie konanie a preskúmavaný právny predpis stratí platnosť pred vyhlásením nálezu vo veci, ústavný súd konanie zastaví.

(3) Ústavný súd nerozhodne z dôvodu straty platnosti preskúmavaného právneho predpisu

a) o odmietnutí návrhu súdu podľa čl. 125 ods. 1 a čl. 144 ods. 2 ústavy (odsek 1),

b) o zastavení konania začatého na návrh súdu podľa čl. 125 ods. 1 a čl. 144 ods. 2 ústavy (odsek 2),

ak nález vo veci môže mať vplyv na konanie pred súdom, ktorý návrh podal (§ 93 ods. 3).“

1. V § 91 odsek 1 znie:

„(1) Právny predpis, jeho časť alebo jeho ustanovenie, ktorých nesúlad s právnym predpisom vyššej právnej sily alebo s medzinárodnou zmluvou ústavný súd vyslovil, strácajú účinnosť dňom vyhlásenia nálezu ústavného súdu v zbierke zákonov. To neplatí, ak právny predpis, jeho časť alebo jeho ustanovenie, ktorých nesúlad s právnym predpisom vyššej právnej sily ústavný súd vyslovil na základe návrhu súdu podľa čl. 125 ods. 1 a čl. 144 ods. 2 ústavy, ešte pred vyhlásením nálezu vo veci stratil platnosť.“.

1. V § 92 sa za slová „vyššej právnej sily“ vkladajú slová „alebo s medzinárodnou zmluvou“.
2. § 93 znie:

„§ 93

(1) Ak súd v trestnom konaní vydal rozsudok na základe právneho predpisu, jeho časti alebo niektorého jeho ustanovenia, ktoré neskôr stratili účinnosť podľa čl. 125 ods. 3 ústavy alebo ktorých nesúlad s právnym predpisom vyššej právnej sily alebo s medzinárodnou zmluvou bol neskôr vyslovený aj bez straty ich účinnosti, a tento rozsudok nadobudol právoplatnosť, ale nebol vykonaný, neskôr vyslovený nesúlad takého právneho predpisu, jeho časti alebo niektorého ustanovenia s právnym predpisom vyššej právnej sily alebo s medzinárodnou zmluvou je dôvodom na obnovu konania podľa Trestného poriadku, ak ústavný súd v odôvodnených prípadoch nerozhodne inak.

(2) Ostatné právoplatné rozhodnutia vydané v civilnom súdnom konaní alebo správnom súdnom konaní na základe právneho predpisu, ktorý celkom, sčasti alebo v niektorom ustanovení stratil účinnosť alebo aj bez straty účinnosti bol vyslovený jeho nesúlad s právnym predpisom vyššej právnej sily alebo s medzinárodnou zmluvou, zostávajú nedotknuté; povinnosti uložené takýmito rozhodnutiami nemožno nútene vymáhať.

(3) V právoplatne neskončenom súdnom konaní o veci, ktorej sa týka právny predpis, ktorého nesúlad s právnym predpisom vyššej právnej sily alebo s medzinárodnou zmluvou vcelku, sčasti alebo v niektorom ustanovení vyslovil ústavný súd, možno v súlade s právnym názorom ústavného súdu vysloveným v jeho náleze zohľadniť vyslovenie nesúladu tohto právneho predpisu aj so spätnou pôsobnosťou pred vyhlásením tohto nálezu, ak to vyžaduje záujem na ochrane práv a právom chránených záujmov účastníka alebo strany súdneho konania. Pritom je potrebné primerane dbať na práva a právom chránené záujmy ostatných účastníkov alebo strán súdneho konania okrem tých, ktoré majú v súdnom konaní postavenie orgánov verejnej moci.“.

**Čl. V**

Tento zákon nadobúda účinnosť 1. augusta 2023.